სან-პოლო

სან-პოლო — ვენეციის ექვსი სესტიერიდან ყველაზე პატარა და ცენტრალურია, რომელიც დიდი არხის გასწვრივ 35 ჰექტარზე ვრცელდება. რაინო ქალაქის ერთ-ერთი უძველესი ნაწილია, რომელიც ჯერ კიდევ მეცხრე საუკუნემდე იყო დასახლებული, როდესაც სან-მარკოსთან ერთად რეალტინის კუნძულების ნაწილს შეადგენდა. სესტიერეს სახელი ეწოდა სან-პოლოს ეკლესიის გამო. რაიონი 1097 წლიდან ვენეციის მთავარი ბაზრის ადგილია, ხოლო მეცამეტე საუკუნიდან რიალტოს ხიდით უკავშირდება დიდი არხის აღმოსავლეთ სანაპიროს. კვარტლის დასავლეთი ნაწილი დღეს ცნობილია ეკლესიებით, ხოლო აღმოსავლეთი ნაწილი, რომელსაც ზოგჯერ უბრალოდ რიალტოს უწოდებენ, სასახლეებითა და უფრო მცირე ზომის სახლებით. სან-პოლოს ღირსშესანიშნაობებს შორისაა: რიალტოს ხიდი, სან ჯაკომო დი რიალტოს ეკლესია (ლეგენდის თანახმად, უძველესი ქალაქში), კამპო სან-პოლო სან-პოლოს ეკლესიასთან ერთად, გოლდონის სახლი, სანტა მარია გლორიოზა დეი ფრარის ტაძარი, სან-როკოს ეკლესია და სკუოლა გრანდე დი სან-როკო. სქოლიო